Teknologiselskap

Et teknologiselskap er en selskapsform som primært fokuserer på utvikling og produksjon av teknologi. Begrepet brukes normalt om selskaper innen telekommunikasjon, elektronikk og data-tjenester, selv om teknologiutvikling skjer på mange fagfelt. IBM, Microsoft, Apple, Oracle Corporation og andre er ofte blitt sett på som prototyper for teknologiselskaper.What All the Recent Tech Company Splits Say about the Future of Cloud Computing

IT-selskaper og høyteknologi-selskaper er underkategorier av teknologiselskaper.

 Store teknologiselskaper 
Forbes rangerer selskaper etter omsetning og type, og i 2020 var Apple, Samsung, Hon Hai Precision Industry, Alphabet og Microsoft de 5 største teknologiselskapene. I 2025 var Apple, Alphabet, Microsoft, Meta og Nvidia de fem største. Amazon.com, omsatte for mer enn Apple og var det 9. største selskapet i verden, men regnes som et selskap som driver med varesalg, til tross for at Amazon i 2025 var det største selskapet innen skytjenester. https://www.crn.com/news/cloud/2025/cloud-market-share-q2-2025-microsoft-dips-aws-still-kingpin Nvidia, verdens mest verdifulle selskap i 2025, hadde ikke den største omsetningen men hadde en mye høyere fortjeneste enn de andre store teknologiselskapene.

De største og mest innflytelsesrike teknologiselskapene kalles ofte "Big Tec" eller teknologigiganter.https://academic.oup.com/policyandsociety/article/44/1/52/7636223?login=false Lederne for de aller største selskapene, som er rike, har stor innflytelse og som engasjerer seg politisk er blitt kalt tekoligarker.

 Oppstartsselskaper 
Oppstartsselskaper startes av gründere med en god idé som tror at deres produkt eller teknologi er et godt utgangspunkt for en bedrift. I 2020 ble det startet 1,35 millioner nye teknologiselskaper i verden, og 90% av alle nye selskaper som lykkes og har blitt store, var i 2022 teknologiselskaper. I Europa etter Covid-19-pandemien var riktignok halvparten av de mest suksessrike oppstartskapene bioteknologiselskaper eller drev med helseteknologi.

Bare en brøkdel av oppstartsselskapene vokser og blir store, så mange teknologiselskaper er små. I Norge er Visma, Kahoot! og Crayon Group Holding oppstartsselskaper som har vokst, mens f.eks. Telenor er blitt et telekommunikasjon- og teknologi-selskap over tid, og startet i 1855 som Kongelige Elektriske Telegraf. 

Et dot-com selskap er et selskap som har internett som platform, ofte gjennom en nettside. Dot-com henviser til domene-navnet ".com". I 1991 kom World Wide Web, og forventningene til internett var veldig store. En rekke nye teknologiselskaper ble startet opp, og investorer som hadde en ofte ubegrunnet tro på at teknologien ville gi stor avkastning i fremtiden, drev aksjekursene opp. Det endte med at dot com-boblen sprakk i 1999. De som klarte å tilpasse seg og overlevde, som Amazon.com, eBay, Microsoft, Apple, Intel og Cisco Systems tok snart igjen det tapte og ble enda mer dominerende.

Store teknologiselskaper vokser ofte ved å kjøpe oppstartsselskaper.

Referanser